钦定古今图书集成/明伦汇编/皇极典/第164卷 > 《晋高祖论》前人
## 钦定古今图书集成/明伦汇编/皇极典/第164卷 > 《晋高祖论》前人

王业不同，其来尚矣。若乃待辛癸之禅，汤武不得称
仁；要西伯之资，高光无由济世。或宁乱以得志，或兴
祸以取威，遭遇虽殊，天命一也。宣帝聪豪明允，博学
洽闻，敏而好谋，宽而能断。其未得志也，服勤王事，夙
夜在公，知无不为，刍牧必履，取信严主，所谓能臣也。
及勋德日隆，雄才渐著，权略不世，合变如神。受命崇
华，竭股肱于明帝；忍死嘉福，遂无君于冲人，所谓奸
臣也。及内难既平，外寇斯殄，威力翕赫，指麾风飞，遂
乃临神器以徘徊，戮公族以顾望。虽大业初称，人望
斯存。若格以明神请罪，不暇归诸天命，则前代有辞。
美哉，未尽善也。且成汤之在夏世，行仁以动诸侯；文
王之处殷朝，好让以怀邻国。高祖以豁达容物，光武
以长者得人，未有专仗阴谋，每行诡计。寄何晏以鞫
狱，示李胜以谬言，请战以见威，指水以表信。乞襦不

所丑也。